„THERMO FISHER SCIENTIFIC BALTICS“ VARDINĖS STIPENDIJOS

SKYRIMO 2021-2022 MOKSLO METAMS

KONKURSO SĄLYGOS

1. UAB „Thermo Fisher Scientific Baltics“ (toliau – Bendrovė) tęsdama ilgametį bendradarbiavimą su Vilniaus universitetu (toliau – Universitetas), kviečia VU Gyvybės mokslų centro, Chemijos ir geomokslų fakulteto, Medicinos fakulteto bei Matematikos ir informatikos fakulteto 1 kurso magistrantūros studijų studentus Bendrovėje atlikti ir parengti ginti antrosios (magistro) studijų pakopos baigiamuosius darbus.

2. Vadovaujantis paskelbtomis konkurso sąlygomis, geriausiems studentams bus skiriamos UAB „Thermo Fisher Scientific Baltics“ vardinės stipendijos (toliau – Stipendija).

3. Stipendijos tikslas – skatinti dalyvauti moksliniuose tyrimuose, gamybiniuose procesuose ir siekti karjeros biotechnologijai gabius bei motyvuotus Vilniaus universiteto studentus, studijuojančius su biotechnologijomis ar UAB „Thermo Fisher Scientific Baltics“ veikla susijusius mokslus ir kryptingai gilinančius šių sričių žinias.

4. 2021–2022 m. Stipendijos, skiriamos antrosios pakopos (magistro) studentams, dydis **vieniems mokslo metams – 1.800 Eur,** išmokant lygiomis dalimis kas mėnesį.

5. Jei studijų baigiamasis darbas rengiamas ilgiau nei vienerius metus, Stipendijos mokėjimas antraisiais metais svarstomas ir tęsiamas atskiru Konkurso vertinimo komisijos sprendimu, tuomet **bendra** **vardinės** **stipendijos suma sudaro 3.600 Eur.**

6. Paskyrus Stipendiją, jos gavėjas nepraranda galimybės gauti valstybės ar kitokias stipendijas. Buvęs šios vardinės Stipendijos gavėjas gali pakartotinai pretenduoti, ir jam Stipendija gali būti paskirta kelis kartus.

7. Studentų, teikiančių paraiškas gauti Stipendiją 2021-2022 m., baigiamojo darbo, kurį rengs UAB „Thermo Fisher Scientific Baltics“, tema turi atitikti vieną ar kelias kryptis iš šio sąrašo:

|  |  |
| --- | --- |
| **Grupės vadovas** | **Tyrimų kryptys** |
| Dr. R.Skirgaila | * DNR polimerazių tyrimai ir taikymai
* Baltymų *in vitro* evoliucijos panaudojimas fermentų savybių tobulinimui
* Naujos kartos RNR sekoskaitos platformų sprendimai
 |
| Dr. A. Lagunavičius | * Nukleorūgčių hidrolizės ir modifikacijos fermentų tyrimai
* Baltymų savybių keitimas cheminių modifikacijų pagalba
 |
| Dr. V. Šeputienė | * Molekulinės biologijos fermentų panaudojimas Naujos kartos sekoskaitos technologijų tobulinimui
* Fermentų naujų formuluočių vystymas molekulinės biologijos metodams
 |
| Dr. J. Šiurkus | * Ląstelių inžinerija
* Baltymų/fermentų skirtų biofarmaciniams taikymams tyrimai
 |
| Dr. L. Zaliauskienė | * Bispecifinių antikūnų kūrimo ir taikymo galimybių studija
* T ląstelių aktyvacijos ir diferenciacijos priklausomybė nuo funkcionalizuotų magnetinių dalelių savybių
* Rekombinantinių antikūnų raiškos sistemų tyrimai
* T ląstelių aktyvacijos modeliu paremtos reporterinės sistemos kūrimas
 |
| Dr. L. Taujenis | * Analitinių technologijų, skirtų chromatografijai ir masių spektrometrijai (LC-MS) kūrimas ir taikymo tyrimai.
* Stacionariųjų fazių, skirtų aukšto efektyvumo chromatografijai (HPLC) sintezė ir tyrimai.
 |
| Dr. D. Motiejūnas | * Programinės įrangos kūrimas kokybės kontrolės (QC) duomenų tendencijoms ir raportavimui
 |
| M. Laimė | * Naujų analizės metodų kūrimas ir esamų tobulinimas
* Produkto sudėties kritinių komponentų analizė
* Analizės metodų automatizavimas
 |
| B. Gagilienė | * Metodų, skirtų greičiau, lengviau ir patikimiau aptikti virusus ir tirti jų genomus, kūrimas ir tobulinimas
* Naujos kartos polimerazių, tinkančių virusologijos tyrimams, naujos kartos sekoskaitos (NGS), vienos ląstelės, genų redagavimo technologijoms, savybių tyrimas
 |
| Ž. Kapustina | * RNR polimerazių savybių tobulinimas panaudojant *in vitro* atrankos sistemas
* RNR kepurinimo fermentų tyrimai
* Naujų modifikuotų nukleotidų sintezė ir taikymai
 |

8. Vienas studentas gali nurodyti ne daugiau kaip 3 dominančias tyrimų kryptis.

9. Pretenduoti į Stipendiją gali pažangūs antrosios pakopos Universiteto studentai, studijuojantys su biotechnologijomis ar kitus su UAB „Thermo Fisher Scientific Baltics“ veikla susijusius mokslus ir siekiantys UAB „Thermo Fisher Scientific Baltics“ atlikti ir parengti ginti antrosios pakopos baigiamąjį darbą, bei kurie nedirba „Thermo Fisher Scientific“ arba dirba „Thermo Fisher Scientific“ ne daugiau kaip 0,6 etato.

10. Paraiškas galima teikti iki 2021 m. rugsėjo 27 d. imtinai

11. Pretendentai savo kandidatūrą stipendijai gauti siūlo patys, pateikdami konkursui šiuos dokumentus:

* gyvenimo aprašymą (CV);
* motyvacinį laišką, nurodant baigiamojo darbo, kurį norėtų rengti UAB „Thermo Fisher Scientific Baltics“, tyrimų kryptis. Visos siūlomos kryptys nurodytos stipendijos skyrimo 2021–2022 mokslo metams stipendijos konkurso sąlygose;
* bakalauro diplomo ir jo priedėlio kopijas;
* brandos atestato priedo kopiją (brandos egzaminų rezultatus);
* kitus studento studijų pasiekimus, visuomeninės ir/ar mokslinės veiklos (dalyvavimas mokslinėse olimpiadose ir pan.), jei yra, pasiekimus įrodančių dokumentų kopijas;
* rekomenduojančio Universiteto padalinio darbo vadovo ar grupės vadovo arba darbovietės vadovo rekomendacija būtų privalumas.

12. Dokumentai pateikiami Universiteto Studijų administravimo skyriui (el. paštu adresu: jurgita.alonderyte@cr.vu.lt) ir UAB „Thermo Fisher Scientific Baltics“ (el. paštu adresu: stud@thermofisher.com), el. laiško pavadinime nurodant: Paraiška „Thermo Fisher Scientific“ vardinei stipendijai gauti.

13. Studentų paraiškas vertina vertinimo komisija (toliau – Komisija), kuri sudaroma pagal Stipendijos nuostatuose patvirtintą tvarką. Komisija vertina jai pateiktus dokumentus ir prireikus kvies pretendentus pokalbiui.

13. Skirdama Stipendiją, Komisija įvertina studento studijų rezultatus ir pažangumą (bakalauro baigiamojo darbo (egzaminų) įvertinimas ir studijų pagrindinės studijų krypties (šakos) dalykų svertinis vidurkis ne mažiau kaip 8 balai), motyvaciją ir praktinius tiriamojo darbo įgūdžius.

14. Paskirta Stipendija peržiūrima kas semestrą ir stipendininkas gali prarasti teisę į ją ar jos mokėjimas gali būti nutrauktas ar sustabdytas šių Stipendijos skyrimo nuostatuose, patvirtintuose 2019 m. rugsėjo 23 d. Vilniaus universiteto studijų prorektoriaus įsakymu.

15. Atsakymą dėl stipendijos skyrimo kiekvienam kandidatavusiam studentui atsiųsime el. paštu.

16. Stipendijos konkurso sąlygos yra parengtos remiantis UAB „Thermo Fisher Scientific Baltics“ ir Universiteto bendradarbiavimo sutartimi.

17. Išimtiniais atvejais Bendrovė arba Universitetas turi teisę keisti konkurso sąlygas ar jį nutraukti.

 2021 m. rugpjūčio 16 d.